ΓΡΑΠΤΗ ΕΡΩΤΗΣΗ E-2598/02

υποβολή: Olivier Dupuis (NI) προς την Επιτροπή

(18 Σεπτεμβρίου 2002)

Θέμα: Καταπίεση της μειονότητας Hmong στην ειδική ζώνη του Saysomboune στο Λάος

Σύμφωνα με το Κίνημα Lao για τα δικαιώματα του ανθρώπου, οι αρχές του Λάος προέβησαν κατά τις τελευταίες εβδομάδες σε μια ιδιαίτερα βίαιη εκστρατεία καταπίεσης κατά πολλών χιλιάδων Λαοτινών Hmong στην ειδική ζώνη του Saysomboune.

Σύμφωνα με αξιόπιστες πηγές, οι ενέργειες των αρχών της Vientiane πραγματοποιήθηκαν με τη χρησιμοποίηση ισχυρών στρατιωτικών μονάδων της λαοκρατικής δημοκρατίας του Λάος καθώς και τη χρήση ελικοπτέρων στην περιφέρεια του Xiengkhouang μεταξύ των τοποθεσιών Tha Thong και Tha Vieng αφενός και Phou Bia αφετέρου. Πάντοτε σύμφωνα με τις ίδιες πηγές, οι εν λόγω επιχειρήσεις προκάλεσαν το θάνατο εκατοντάδων ατόμων. Σύμφωνα με άλλες πληροφορίες μη εισέτι επιβεβαιωθείσες, οι επιχειρήσεις αυτές είχαν επίσης ως συνέπεια τη χρήση χημικών όπλων προκειμένου να δηλητηριαστούν ταδάτινα ρεύματα και να καταστραφούν οι σοδιές 3 000 περίπου ατόμων της εθνικής μειονότητας Hmong.

Ποιες είναι οι πληροφορίες που διαθέτει η Επιτροπή για την εκστρατεία αυτή των αρχών της λαοκρατικής δημοκρατίας του Λάος κατά των πολιτών της μειονότητας Hmong που διαβιούν στη χώρα· Θα μπορούσε η Επιτροπή να προβεί επειγόντως σε μια έρευνα σε βάθος σχετικά με τις προαναφερθείσες επιχειρήσεις· Γενικότερα, είναι ενήμερη η Επιτροπή των συμπληρωματικών μέτρων πάταξης που έχουν ως αντικείμενο τις μειονότητες του Λάος και ποιες πρωτοβουλίες προτίθεται να αναλάβει ώστε να τερματίσουν οι αρχές της Vientiane την πολιτική τους όσον αφορά την καταπίεση των μειονοτήτων·

Απάντηση του κ. Patten εξ ονόματος της Επιτροπής

(15 Οκτωβρίου 2002)

Η Επιτροπή έχει επίγνωση των συνεχών ανακοινωθέντων σχετικά με επιχειρήσεις ασφαλείας, που κατά τους ισχυρισμούς πραγματοποιούνται τακτικά με την άμεση συμμετοχή βιετναμέζων στρατιωτών, στην ειδική οικονομική ζώνη του Saysombourne στο Λάος. Για πολλά χρόνια, σε ένα μέρος της περιοχής, συγκεκριμένα, στην περιφέρεια νοτίως του Xieng Khoang, η κυκλοφορία απαγορεύεται και δεν επιτρέπεται η είσοδος στους αλλοδαπούς για λόγους ασφαλείας.

Οι εθνικές μειονότητες στο Λάος αντιμετωπίζουν συχνά μια δύσκολη κατάσταση. Πολλές από αυτές διαβιούν σε φτωχές ορεινές περιοχές, ιδίως στο βόρειο τμήμα της χώρας. Η σχολική φοίτηση είναι μικρότερη στις περιοχές όπου διαβιούν μειονότητες ενώ η πρόσβαση στα σχολεία είναι δυσκολότερη. Επιπλέον, δενπάρχει διδασκαλία στις γλώσσες των μειονοτήτων παρά μόνο στη λαοτινή γλώσσα. Η μεγαλύτερη εθνική μειονότητα, οι Hmong, αντιμετωπίζεται συχνά με μεγάλη καχυποψία από την κυβέρνηση ενώ άλλες μειονότητες όπως οι Kamu, φαίνεται να αποδέχονται ευκολότερα το τρέχον πολιτικό κλίμα.

Επίσης, η κυβέρνηση του Λάος έχει αναλάβει εκτεταμένο πρόγραμμα μετεγκατάστασης των διαφόρων εθνοτικών ομάδων, μεταξύ άλλων και των Hmong. Επισήμως, η μετεγκατάσταση, συνοδευόμενη από σχέδιο διάθεσης γαιών, αναλαμβάνεται για την προστασία του περιβάλλοντος που πλήττεται από τις πρακτικές αποψίλωσης και εμπρησμού και για να εξασφαλίσει την καλύτερη πρόσβαση των εθνοτικών ομάδων σεπηρεσίες όπως η εκπαίδευση και ηγεία. Ωστόσο, η μετεγκατάσταση δεν γίνεται εύκολα αποδεκτή από τον πληθυσμό και οι κοινότητες που έχουν μετεγκατασταθεί αντιμετωπίζουν συχνά έλλειψη πρόσβασης σε γόνιμα εδάφη και σε βασικές κοινωνικέςπηρεσίες, στέγαση και απασχόληση.

Με βάση τα ανωτέρω, όπως αναμφίβολα γνωρίζει το Αξιότιμο Μέλος του Κοινοβουλίου, η πλειονότητα των προγραμμάτων με κοινοτική χρηματοδότηση στο Λάος εκτελούνται σε περιοχές με μεγάλο αριθμό μειονοτήτων. Το εθνικό έγγραφο στρατηγικής της Επιτροπής για το Λάος ορίζει και αυτό σκοπίμως τις εν λόγω ομάδες ως πρωταρχικούς δικαιούχους.